text: Finnland keypir framvegis gass úr Russlandi
text: #000001
text: Gassfelagið hjá finska statinum, Gasum, hevur keypt gass fyri 1,3 mia krónur síðani februar í 2022 og fer at halda fram at keypa gass úr Russlandi í fleiri ár afturat. Talan er um langtíðaravtalur, sum ikki kunnu sigast upp á løgligan hátt uttan víðari. Hetta skrivar finski miðilin Yle
text: #000002
text: Finska gassfelagið, Gasum, hevur hildið á at keypa gass úr Russlandi, eisini eftir russisku innrásina í Ukraina.
text: #000003
text: Sambært tølum frá finska tollvaldinum, sum Yle hevur fingið hendur á, hevur Gasum keypt fyri 175 milliónir eurur síðani februar í 2022, hetta svarar til 1,3 milliard í donskum krónum.
text: #000004
text: Gasum váttar fyri Yle, at felagið hevur skrivað undir ein langtíðarsáttmála við russiska felagið Gazprom um veiting av gassi, sum er galdandi í fleiri ár fram og at hesin sáttmáli var undirskrivaður áðrenn 2022.
text: #000005
text: Gasum vísti á, at felagið hevur einki løgligt grundarlag at siga sáttmálan upp.
text: #000006
text: ES hevur ikki bannað sølu av russiskum gassi, hóast summi av limalondunum hava tikið stig fyri at flyta seg frá russiskum orkuveitingum.
text: #000008
text: “Síðani byrjanina av krígnum hevur Gasum einans innflut minst møguligu mongdina av gassi úr Russlandi, so sum sáttmálin fyriskrivar. Vit hava ikki biðið um meira og ætla heldur ikki at gera tað í framtíðini”, sigur felagið við Yle.
text: #000009